5. Endelig vedtagelse af Indsatsplan Favrskov - indsatsplan for grundvandsbeskyttelse 
(Åben)
Tidl. politisk behandling
BY, 31.08.21, pkt. 6
Forventet sagsgang
TM-U, ØK, BY
Lovgrundlag
Vandforsyningsloven, Indsatsplanbekendtgørelsen, 
Miljøbeskyttelsesloven
SAGENS INDHOLD
Byrådet skal i denne sag tage endelig stilling til forslag til ”Indsatsplan Favrskov – 
Indsatsplan for grundvandsbeskyttelse”, der nu har været i høring. Forslag til indsatsplan kan findes via 
dette link: Indsatsplan Favrskov. Indsatsplanens indsatser og retningslinjer fremgår af bilag.
Indsatsplanen fastlægger det nødvendige beskyttelsesniveau over for pesticider og nitrat med en målsæt-
ning om, at kvalitetskrav til drikkevandet kan overholdes nu og i fremtiden. Statens målsætning er, at kom-
munerne har forsøgt at indgå frivillige aftaler om pesticidrestriktioner inden udgangen af 2022, og Vand-
samarbejdet har sammen med Favrskov Kommune endvidere ønsket, at nitratrestriktioner er indført i [adresse]
munen inden for de kommende 7-10 år. 
Indsatsplanen omfatter almene vandforsyninger i kommunen og ophæver kommunens tidligere vedtagne 
indsatsplaner for grundvandsbeskyttelse. I forbindelse med ”Indsatsplan Hadsten” vedtog Byrådet at påby-
de alle almene vandforsyninger at deltage i et vandsamarbejde, såfremt det ikke skete frivilligt. Med vedta-
gelse af ”Indsatsplan Favrskov” ophæves ”Indsatsplan Hadsten”, og derfor foreslås det, at Byrådet atter 
vedtager et påbud om, at alle almene vandforsyninger skal deltage i et vandsamarbejde. Alle almene vand-
forsyninger deltager i dag i Vandsamarbejdet med undtagelse af to vandforsyninger. Som følge heraf er 
kommunen i gang med en påbudsproces for den ene vandforsyning, mens den anden vandforsyning er i 
gang med at afklare deres fremtidsmuligheder. 
Indsatsplanen er en rammeplan, der beskriver indsatstyper og principper. Efter vedtagelse af indsatsplanen 
udarbejder Teknik og Miljø en handleplan for hver enkelt vandforsyning med angivelse af de konkrete 
grundvandsbeskyttende tiltag. Der skal udarbejdes i alt ca. 50 handleplaner. Handleplanerne betragtes 
som tillæg til indsatsplanen. Tillæg skal i 12 ugers offentlig høring og behandles politisk.
Forslaget til indsatsplan har været i offentlig høring i perioden 3. september - 26. november 2021. Der er i 
høringsperioden indkommet 18 høringssvar fra lodsejere, landbrugsorganisationerne og andre myndighe-
der. Høringssvar samt Teknik og Miljøs indstilling og bemærkninger fremgår af bilagene. 
VURDERING
Behovet for rådighedsindskrænkninger på dyrkningsjorden vedrørende pesticider er vurderet indenfor de 
sårbare områder i boringsnære beskyttelsesområder (BNBO). Som følge af et statsligt krav har kommunen 
tidligere udpeget sårbare BNBO. Det udpegede areal udgør ca. 0,25 % af kommunens samlede areal.
Flere vandforsyninger har indledt dialog med lodsejere i BNBO om at friholde BNBO for erhvervsmæssig 
anvendelse af pesticider. Byrådet skal i forbindelse med denne sag tage stilling til, hvorvidt Byrådet vil 
ekspropriere dyrkningsretten i forhold til pesticider i sårbare BNBO, såfremt der ikke kan indgås frivillige 
Sagsnr. EMN-2020-30631
DokID: 2520028
Sagsbehandler iros
Teknik- og Miljøudvalget
02-02-2022 16:00
aftaler. Aftaler vil da kunne gennemføres på ekspropriationslignende vilkår, og lodsejer vil kunne søge 
SKAT om skattefritagelse for erstatningen. 
De berørte arealer og matrikeloversigt fremgår af bilag. Det skal bemærkes, at der i bilaget indgår en ma-
trikel i et BNBO til en vandforsyning i Randers Kommune og tre matrikler i to BNBO´er til en vandforsyning 
i [adresse], hvor henholdsvis Randers Kommune og [adresse] vurderer, at der skal være 
en pesticidrestriktion. De to BNBO’er strækker sig ind i [adresse], og på denne del af arealet er 
Favrskov Kommune ekspropriationsmyndighed. 
Aarhus Kommunes udkast til ”Indsatsplan StorAarhus” kan medføre sprøjteforbud på arealer, der er mar-
kant større end BNBO. Nogle af disse arealer er beliggende i [adresse]. [adresse] har 
tidligere modtaget henvendelse fra [adresse], som ønsker at gennemføre grundvandsbeskyttelse 
i [adresse]. Emnet er behandlet i Teknik- og Miljøudvalget 3. juni 2021. Udvalget besluttede at 
tiltræde principper for en samarbejdsaftale om grundvandsbeskyttende indsats mellem [adresse] og [adresse] 
kommuner. 
Nitratrestriktioner er aktuelle på dyrkningsjord i dele af de almene vandforsyningers indvindingsoplande, og 
de forventes at udgøre op til omkring 1 % af kommunens samlede areal. I de kommende konkrete handle-
planer for hver vandforsyning vil Teknik og Miljø tage konkret stilling til behovet for nitratindsats. Forslag til 
handleplaner med krav om nitratindsats vil senere blive forelagt Byrådet. Byrådet forventes i den forbindel-
se at tage særskilt stilling til ekspropriation af dyrkningsretten i forhold til nitrat.
For at fastholde Byrådets beslutning fra ”Indsatsplan Hadsten” foreslår Teknik og Miljø, at vandforsyninger-
ne er ansvarlige for at indgå aftalerne om rådighedsindskrænkninger. Dette er i overensstemmelse med 
ønske fra Vandsamarbejdet og statens udmeldinger.
Indsatsplanen medfører ikke direkte reduktion af CO2-udledning, men understøtter etablering af mere skov 
og natur. Hvis landbrugsjord tages ud af drift, kan det medføre en øget CO2-binding.
Herunder følger de primære emner, som høringssvarene har drejet sig om, og forvaltningens anbefaling til, 
hvorvidt de bør give anledning til ændringer i indsatsplanen:
Følgende udsagn fra de indkomne høringssvar giver anledning til en præcisering i indsatsplanen om indsi-
gelsesmuligheder: 

”Der er usikkerhed om det specifikke omfang af nitratrestriktion hos lodsejer og lodsejers indsigelses-
muligheder efter indsatsplanen er vedtaget”. Indsatsplan Frida Larsen er en overordnet rammeplan og 
angiver ikke konkrete indsatser hos den enkelte lodsejer. Teknik og Miljø vurderer omfang af nitratind-
sats i en efterfølgende handleplan, der skal vedtages som tillæg til indsatsplanen. Lodsejer vil have 
samme indsigelsesmuligheder til handleplanen som til indsatsplanen. 
Følgende udsagn fra de indkomne høringssvar giver anledning til at indsætte en formulering i indsatsplanen 
om forhold ved EU-støtte:

”Betyder lodsejerkompensation at denne medtages i opgørelsen over bedriftens samlede EU-støtte-
regler?” 
Teknik og Miljø vurderer på baggrund af udtalelser fra SEGES (landbrugets videns- og innovationshus) 
og fra Miljøstyrelsen, at udbetaling af erstatninger som udgangspunkt ikke vil være i modstrid med EU-
støtteregler.
Følgende udsagn fra de indkomne høringssvar giver ikke anledning til ændringer i indsatsplanen:

”Hvordan og i hvilket omfang tilgår information til lodsejer forud for forhandling med den lokale vand-
forsyning?” 
Lodsejer vil blive informeret om indsatsbehov på lige fod med vandforsyningen. Ønsker lodsejer ikke 
at forhandle direkte med vandforsyningen, kan Vandsamarbejdet repræsentere vandforsyningen. I sid-
ste ende kan kommunen også indtræde som forhandlingspart.

”Hvordan udføres erstatningsopgørelsen til lodsejere?” 
Opgørelse af erstatning udføres af [adresse] rådgiver. Der skal gives fuld erstatning, og er-
statningsniveau vil blive vurderet konkret for hver ejendom, og vil følge praksis på området, herunder 
taksationskendelser.

”Hvordan sikres lodsejerne mulighed for skattefri erstatning?”
Ved at vedtage ekspropriationsvilje bidrager Byrådet med det nødvendige grundlag for, at lodsejer kan 
søge om skattefritagelse hos SKAT. 

Hvordan finansieres indsatserne?”
Det er forbrugerne hos de almene vandforsyninger, der via vandtaksten finansierer erstatning til lodse-
jer. Det er den enkelte vandforsyning, der i sit takstblad fastsætter forbrugernes bidrag.

”Hvordan håndteres grundvandsbeskyttende indsatser på tværs af kommunegrænserne?”
Teknik og Miljø indstiller til Byrådet, at Favrskov Kommune som udgangspunkt er positivt indstillede 
over for at gennemføre indsatser i [adresse] vedtaget i nabokommuners indsatsplaner. 
Teknik og Miljøs indstillinger til konkrete ændringer og fulde bemærkninger på baggrund af høringssvar 
findes i sagens bilag.
På baggrund af høringssvarene foreslås en række tilretninger og præciseringer af hensyn til formidling og 
formkrav. Desuden foretages mindre redaktionelle ændringer. 
ØKONOMI
I 2021 blev der afsat et rådighedsbeløb på 250.000 kr. I 2022 og 2023 er der afsat 200.000 kr. årligt. Der 
er givet anlægsbevilling til de afsatte rådighedsbeløb i 2021-22. Rådighedsbeløbene anvendes til køb af 
ekstern rådgiverhjælp. 
Det forventes, at forhandlinger med lodsejere om aftaler om nitrat i indvindingsoplande skal løses indenfor 
7-10 år. I forbindelse med aftaler om nitrat kan der være et større behov for brug af rådgiver til faglig og 
juridisk afklaring end ved aftaler om pesticider. I forbindelse med budget 2024-27 vil Teknik og Miljø evalu-
ere fremdrift i indsatsen og vurdere, om det giver anledning til at forlænge indsatsen. 
Teknik og Miljø forpligter sig i indsatsplanen til at have øget fokus på virksomheder og anlæg i vandforsy-
ningernes indvindingsområder. Det vil betyde flere tilsyn, flere vurderinger og dermed en øget mængde 
sagsbehandling i forvaltningen. Det forventes at opgaven kan løses indenfor de afsatte rådighedsbeløb.
De almene vandforsyninger indbetaler årligt 1,60 kr./m3 ekskl. moms til Vandsamarbejdet. Vandsamarbej-
det anvender disse midler til at udbetale erstatning til lodsejere for rådighedsindskrænkningen samt for 
lodsejers eventuelle udgifter til brug af rådgiver. Kommunen vurderer indsatsbehov, faciliterer processen 
og sikrer nødvendig faglig eller juridisk afklaring og fører tilsyn med dyrkningsrestriktioner.
INDDRAGELSE
Teknik og Miljø har i høringsperioden inddraget vandforsyninger og lodsejere gennem skriftlig kommunika-
tion, informationsmøder samt direkte kommunikation med et antal lodsejere og vandforsyninger om kon-
krete arealer. 
Koordinationsforum, Vandsamarbejdet og landbrugsorganisationerne har løbende været inddraget i arbej-
det med indsatsplanen. 
Forslag til Indsatsplan Favrskov er sendt i høring til lodsejere, der kan blive direkte berørt af planen. I 
høringsperioden afholdte Teknik og Miljø et informationsmøde for lodsejere med jord i BNBO eller nitrat-
sårbare områder. Som følge heraf har Teknik og Miljø efterfølgende haft direkte kommunikation med ca. 
25 lodsejere om deres ejendom. 
INDSTILLING
Direktøren for Teknik og Miljø indstiller til Byrådet:
1.
At godkende forslag til ”Indsatsplan Favrskov – Indsatsplan for grundvandsbeskyttelse” som erstat-
ning for de 5 nuværende.
2.
At tilkendegive at ville ekspropriere dyrkningsretten i sårbare boringsnære beskyttelsesområder (BN-
BO), såfremt frivillige aftaler ikke er mulige. De berørte arealer og matrikeloversigt fremgår af bilag.
3.
At det meddeles til nabokommuner, at Favrskov Kommune er sindet at indgå i et indledende samar-
bejde om at medvirke til at gennemføre nødvendige indsatser vedtaget via nabokommuners indsats-
planer. 
4.
At forslag til handleplan for hver enkelt vandforsyning behandles af Teknik- og Miljøudvalget, med-
mindre der er behov for ekspropriation, hvor sagen skal behandles i Byrådet.
5.
At Byrådets beslutninger i forbindelse med ophævelsen af ”Indsatsplan Hadsten” fastholder, at vand-
forsyningerne skal afholde udgifterne til dyrkningsrestriktioner, og at de almene vandforsyninger i 
kommunen påbydes at samarbejde om grundvandsbeskyttelsen, såfremt de ikke frivilligt deltager i 
Vandsamarbejdet.
BESLUTNING
Teknik- og Miljøudvalget, 2. februar 2022
Fraværende: Ingen
.
Karl Friis anmodede udvalget om at få sin habilitet i sagen vurderet. Udvalget 
erklærede Karl Friis inhabil i sagen. Karl Friis deltog ikke i 
behandlingen af punktet.
Indstilles godkendt.
Bilag
1.
Oversigt over indsatser og retningslinjer i [adresse] (2448008)
2.
Høringssvar fra borgere og interessenter (2532101)
3.
Indstillinger og bemærkninger på baggrund af høringssvar (2532057)
4.
Nils Bertelsen, Arealer i BNBO med pesticidrestriktioner (2563306)
